སྲིད་པའི་ལྷ་

བོན་པོའི་ཆོས་ལུགས་ཀྱི་བཤད་སྲོལ་ལ་། བོད་ཀྱི་སྐམ་ས་དང་པོར་ཆགས་པ་དང་མཉམ་དུ་བྱུང་ཞིང་བོད་ཡུལ་སྲུང་སྐྱོབ་བྱེད་མཁན་གྱི་ལྷ་དགུ་ཡོད་པར་བཤད་དེ་ལྷ་དགུ་ནི་། ༡.ཡབ་ལྷ་ཆེན་འོ་དེ་གུང་རྒྱལ་། ༢.དེའི་སྲས་ཡར་ལྷ་ཤམ་པོ་། ༣.བྱང་གི་གཉན་ཆེན་ཐང་ལྷ་། ༤.སྒ་སྟོད་ཇོ་བོ་སྒྱོགས་ཆེན་། ༥.ཤར་གྱི་རྨ་ཆེན་སྤོམ་ར་། ༦.ཇོ་བོ་གཡུང་རྒྱལ་། ༧.སྐྱིད་ཤོད་ཞོགས་ལྷ་ཕྱུག་པོ་། ༨.ཤེལ་དཀར་ཇོ་བོ་རྟ་རྒོད་། ༩.གཙང་གི་གནོད་སྦྱིན་གང་བ་བཟང་པོ་བཅས་ཡིན་པར་བཤད་། 《ལྡེའུ་ཆོས་འབྱུང་》གི་ནང་སྲིད་པའི་ལྷ་མང་པི་ཞིག་གི་ལྷ་རབས་བཤད་འདུག་པ་དེར་གཟིགས་།
༼དུང་དཀར་ཚིག་མཛོད་ཆེན་མོ་༽ལས་བཏུས། 
Category:དུང་དཀར་ཚིག་མཛོད་ཆེན་མོ་